Basilisk (manga)

Basilisk (jap.: バジリスク 甲賀忍法帖, Badžirisku: Kóga Ninpó Čó) je japonská manga séria od autora Masaki Segavu. Vydávaná bola v japonskom manga časopise Young Magazine Uppers a vyšlo z nej dokopy 5 zväzkov.

V roku 2005 vznikol rovnomenný anime seriál podľa predlohy mangy. Vysielal sa v mnohých japonských televíziách a má 26 epizód.

Príbeh

Basilisk sa odohráva približne pred 400 rokmi, v novovekom Japonsku. Tu existujú dva nindža klany Iga Cubagakure a Kóga Mandžidani. Už veľmi dlhý čas proti sebe bojovali a nenávideli sa. Keď konečne prišiel mier, tak prichádzalo i obdobie zvolenia nového Tokugawy. Vodcovia Igy a Kógy museli na zvitok napísať 10 svojich najlepších nindžov. Tí budú proti sebe bojovať na život a na smrť. Keď zomrie posledný z jedného klanu, tak druhý klan vyhráva.

Vodcom Igy je stará žena Ogen a vodcom Kógy je starý muž Danžó. Tí sa navzájom v prvej epizóde porazili. Tiež sa však medzi klanmi objavuje láska. Oboro z Igy je zamilovaná do samuraja z Kógy, Gennósukeho.

Anime
Anime seriály
Anime z roku 2005
Manga